Komission asetus (EY) N:o 446/2004, annettu 10 päivänä maaliskuuta 2004, tiettyjen eläimistä saatavia sivutuotteita koskevien päätösten kumoamisesta (ETA:n kannalta merkityksellinen teksti)



Virallinen lehti nro L 072 , 11/03/2004 s. 0062 - 0063



Komission asetus (EY) N:o 446/2004, annettu 10 päivänä maaliskuuta 2004, tiettyjen eläimistä saatavia sivutuotteita koskevien päätösten kumoamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY(2), ja erityisesti sen 10 artiklan 4 kohdan, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(3), sellaisena kuin se on viimeksi muutettuna komission asetuksella (EY) N:o 808/2003(4), ja erityisesti sen 32 artiklan 1 kohdan, sekä katsoo seuraavaa: (1) Neuvoston direktiivissä 90/425/ETY vahvistetaan eläinten ja ihmisten terveyttä koskevat säännöt tiettyjen eläimistä saatavien sivutuotteiden osalta. Direktiivi on oikeusperusta tietynlaisella nisäkäsperäisellä eläinjätteellä käytävää kauppaa koskevista tietyistä suojatoimenpiteistä 21 päivänä lokakuuta 1997 tehdylle komission päätökselle 97/735/EY(5), sellaisena kuin se on viimeksi muutettuna neuvoston päätöksellä 1999/534/EY(6), sekä tiettyjen eläimistä saatavien sivutuotteiden käyttökiellosta eläinrehussa 27 päivänä joulukuuta 2000 tehdylle komission päätökselle 2001/25/EY(7). (2) Asetus (EY) N:o 1774/2002 on oikeusperusta suuririskisten aineiden käsittelyssä käytettävien vaihtoehtoisten lämpökäsittelyjärjestelmien hyväksymisestä 17 päivänä marraskuuta 1992 tehdylle komission päätökselle 92/562/ETY(8), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla. (3) Neuvoston direktiivin 90/425/ETY ja neuvoston direktiivin 92/118/ETY muuttamisesta eläimistä saatavien sivutuotteiden terveysvaatimusten osalta 21 päivänä lokakuuta 2002 annetulla Euroopan parlamentin ja neuvoston direktiivillä 2002/33/EY muutettiin kyseisiä direktiivejä merkittävästi varsinkin supistamalla niiden soveltamisalaa siten, että siihen kuuluvat ainoastaan ihmisravinnoksi tarkoitetut eläinperäiset tuotteet sekä taudinaiheuttajat. (4) Muita kuin ihmisravinnoksi tarkoitettuja eläimistä saatavia sivutuotteita koskevat yhteisön säännöt sisältyvät nykyisin kokonaisuudessaan asetukseen (EY) N:o 1774/2002. (5) Näin ollen päätökset 92/562/ETY, 97/735/EY ja 2001/25/EY olisi kumottava yhteisön lainsäädännön johdonmukaisuuden ja selkeyden vuoksi. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Kumotut päätökset Kumotaan päätökset 92/562/ETY, 97/735/EY ja 2001/25/EY. 2 artikla Voimaantulo ja soveltaminen Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 2004. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 315, 19.11.2002, s. 14. (3) EYVL L 273, 10.10.2002, s. 1. (4) EUVL L 117, 13.5.2003, s. 1. (5) EYVL L 294, 28.10.1997, s. 7. (6) EYVL L 204, 4.8.1999, s. 37. (7) EYVL L 6, 11.1.2001, s. 16. (8) EYVL L 359, 9.12.1992, s. 23.